Thinking aloud på CBHS’s prototype v1

*Thinking aloud* er en valideringsmetode af et produkt/prototype, som giver designeren en indsigt i hvordan brugeren tænker og forstår produktet.

**Formål:**

Denne metode har til formål at høre og forstå brugernes mening af CBHS’s z-score lommeregner designet som en webversion.

**Procedure:**

Brugeren får et dokument med beskrivelse af hvordan brugeren skal anvende produktet. Dette vil f.eks. være måder at integrere med produktet på i form af indsætte talværdier, prøve at aflæse værdier/resultater eller at udføre en konkret opgave. Inden brugeren starter på at interagere med produktet vil brugeren blive bedt om at sige alle de tanker, overvejelser og spørgsmål de måtte have undervejs højt. Under hele forløbet vil designeren af produktet observere fra sidelinjen og notere hvad brugeren gør og hvad brugeren siger. I nogle tilfælde vil designeren stille åbne spørgsmål til, hvorfor brugeren gør som vedkommende gør. For at kunne analysere arbejdsgangen yderligere efterfølgende, vil der endvidere foregå videooptagelse af hele forløbet.

**Metode:**

Brugeren og designeren af produktet sidder i samme lokale ved et bord hvorpå der placeret en bærbar computer som har åbnet for hjemmesiden:

<http://baby-heart.dk/wp-content/uploads/2022/05/index-2.html>

Inden brugeren går i gang, forklarer designeren hele proceduren og der indsamles samtidigt en Samtykkeerklæring fra brugeren om at der må video optages under hele forløbet, samt at de indsamlede data ikke vil blive benyttet til andet end denne *Thinking aloud*, vil blive håndteret samt opbevaret iht. gældende retningslinjer, og ikke vil blive delt eller distribueret andetsteds.

Efter indhentet Samtykkeerklæring, modtager brugeren et dokument hvorpå der står nogen trin og opgaver, de skal udføre. Et eksempel kunne være:

1. Åben lommeregneren på CBHS’s hjemmeside.
2. Indtast værdien: 10,3 cm som højde.
3. Aflæse Z-score værdien.
4. ....

Designeren kan undervejs stille åbne spørgsmål til hvorfor brugeren gør som vedkommende, men vil ellers ikke interagere med brugeren undervejs, for på denne måde at få indsigt i, hvordan brugeren benytter og navigerer i produktet.

Til sidst vil brugeren blive bedt om kommentarer til produktet så som farvevalg, fonttype, valg af sprog mv.

Samtykkeerklæring for brug af billeder og videooptagelse.

For at kunne analysere resultaterne fra *Thinking aloud* evalueringen, vil hele seancen blive optaget på video. Videooptagelserne har udelukkende til formål at bruges som en del af en rapport omhandlende brugervenlighed og design af Copenhagen Baby Heart Study’s z-score lommeregner. Videooptagelserne vil aldrig blive delt med andre end designeren, og vil blive håndteret og opbevaret efter gældende retningslinjerOptagelserne vil blive gemt til og med d. 20/6. Du kan til hver en tid skrive til [victor.rygner.holm@gmail.com](mailto:victor.rygner.holm@gmail.com) og få videooptagelserne slettet, hvorpå det vil blive slettet snarest muligt.

**Jeg bekræfter med min underskrift at jeg har forstået overstående vilkår.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(underskrift) (dato)*

**Erklæring fra den person, der afgiver information:**

Jeg erklærer, at bruger har modtaget mundtlig og skriftlig information om forsøget.

Efter min overbevisning er der givet tilstrækkelig information til, at brugeren kan træffe beslutning om deltagelse i forsøget.

Navnet på den, der har afgivet information:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(underskrift) (dato)*